|  |  |  |  |  |
| --- | --- | --- | --- | --- |
| Številka: | 43001-117/2021-02 |  | oznaka naročila: | A-69/21 S  |
| Datum: | 13.04.2021 |  | MFERAC: | 2431-21-000482/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izdelava IZP in PZI ureditve ceste R3-692/6223 Borl –Cirkulane – Meje,** **od km 2+900 do km 5+700** |

**JN001808/2021-B01 - A-69/21; datum objave: 25.03.2021**

**Datum prejema: 13.04.2021   13:02**

**Vprašanje:**

Spoštovani,

vezano na razpisno dokumentacijo imamo naslednja vprašanja:
- Kaj pomeni zapis v projektni nalogi Vsa dela, ki jih je potrebno izvesti skladno s projektno nalogo in niso posebej specificirana, morajo biti zajeta v enotnih cenah specifikacije ponudbe in kaj torej naročnik misli z »enotno ceno«?

- Kaj pomeni določilo v 2. členu vzorca pogodbe, da so pogodbene cene fiksne?

- Ali je izvajalec upravičen do plačila dodatnih del, ki v projektni nalogi niso predvidena in jih izvajalec tudi ni mogel predvideti?

za odgovore se vam zahvaljujemo

**Odgovor:**

1. V projektni nalogi so podana navodila glede vsebine in oblike projektne dokumentacije, kakor tudi navodila, kaj mora biti v projektu zajeto in obdelano. S ciljem, da se zagotovi enako izhodišče ponudnikom pri izdelavi ponudbe kakor tudi, da se pridobi ponudbena vrednost obdelave posameznih delov projekta, je izdelana Specifikacija naročila, v kateri so navedeni posamezni bistveni elementi projekta, za katere morajo ponudniki podati svojo ponudbeno vrednost, kar predstavlja enotno ceno za posamezno postavko Specifikacije naročila.

Navedba v projektni nalogi »Vsa dela, ki jih je potrebno izvesti skladno s projektno nalogo in niso posebej specificirana, morajo biti zajeta v enotnih cenah specifikacije ponudbe« pomeni, da morajo biti v projektu obdelane tudi zadeve, ki niso izrecno specificirane, so pa nujne za korektno projektno rešitev.

**Naročnik smatra, da ima ponudnik ustrezne reference kar pomeni, da točno ve kaj pomeni v Projektni nalogi navedeni zapis.**

2. Pogodbene cene se ne morejo spremeniti.

3. Od ponudnika se pričakuje, da si pred oddajo ponudbe skrbno ogleda traso, za katero bo izdeloval projekt, ter v ponudbi upošteva vse, kar je potrebno projektno obdelati, da se načrtovana gradnja lahko realizira brez dodatnega projektiranja. V fazi izdelave ponudbe je zato tudi dana možnost, da se vsa odprta vprašanja ali nejasnosti ustrezno pojasnijo.

Dodatna dela/storitve se prizna le v primeru, ko v projektni nalogi niso bila predvidena, prav tako pa jih ni mogel predvideti ponudnik kljub skrbni pripravi ponudbe.

**Naročnik pričakuje od ponudnikov maksimalno angažiranost pri pripravi ponudbe skladno s projektno nalogo in skladno z zakonodajo ter strokovno/poslovno korektnost napram naročniku**.